laion/Wikipedia-Exotic huggingface dataset:
רמון ברן

רמון ברן (בצרפתית: Raymond Braine‏; 28 באפריל 1907 – 24 בדצמבר 1978) היה כדורגלן בלגי, ששיחק בעמדת החלוץ עבור נבחרת בלגיה. עם העברתו לספרטה פראג ב-1930 הוא נחשב לכדורגלן הבלגי הרשמי הראשון. ברן נולד ב-28 באפריל 1907 באנטוורפן שבבלגיה. בגיל 15 בלבד ערך את הופעת הבכורה שלו בליגה הבלגית במדי בירסחוט, משחק שהתקיים ב-11 בפברואר 1923 נגד דרינג קלוב. הוא זכה עם המועדון ב-4 תוארי אליפות בקדנציה הראשונה שלו שהסתיימה ב-1930, ופעמיים היה לכובש הבכיר בליגה בעונות 1927/28 ו-1928/29 כשהוא כובש בהן 35 ו-30 שערים בהתאמה. הכדורגל הבלגי היה עדיין חובבני באותה תקופה ולכן זה היה רק עניין של זמן עד שברן הכישרוני יעבור לשחק בחו"ל. בשנת 1930 עבר לספרטה פראג בזכות יוזמה שלקח מאמנה, ג'ון דיק הסקוטי. ברן תפס במהרה את מקומו בהרכב הפותח, ובהופעתו הראשונה שנערכה ב-12 ביולי 1930 כבש את השער הראשון שלו במדיה, שער הניצחון ב-1–2 על אוסטריה וינה בגביע מיטרופה. במשחק הגומלין שנערך בווינה כבש נגדה פעם נוספת, הפעם בניצחון 2–3. ספרטה הגיעה עד לגמר באותו טורניר אך הפסידה אותו לראפיד וינה. ברן זכה עימה באליפות בעונות 1931/32 ו-1935/36 וסיים כמלך שערי הליגה פעמיים בעונות 1931/32 ו-1933/34 עם 16 ו-18 שערים בהתאמה. בזכייה השנייה היה במקום הראשון לצד ייז'י סובוטקה מהיריבה סלביה פראג. ספרטה זכתה בגביע מיטרופה בשנת 1935 וברן היה אחד הגורמים העיקריים לכך. הוא כבש 7 שערים לכל אורך הטורניר ובשני משחקי הגמר נגד פרנצווארוש כבש גם כן. בסוף 1936 ברן האריך את חוזהו בספרטה לשנתיים נוספות ונסע לביקור מולדת בבלגיה במהלך חופשת החורף. הוא היה אמור לחזור ב-1 בינואר 1937 אך זה לא קרה. הוא נשאר באנטוורפן ושב לשחק בבירסחוט למרות החוזה התקף בספרטה. ברן זכה עימה שוב פעם באליפות בעונות 1937/38 ו-1938/39. בשנת 1943 הוא עבר לR.C.S. לה פורסטואז, שם שיחק למשך עונה בעמדת המגן ולאחר מכן פרש ממשחק. בסך הכל כבש 300 שערים ב-281 משחקי ליגה, גביע וידידות עבור ספרטה, והוא נחשב לשחקן הזר הטוב ביותר בכל הזמנים ששיחק בצ'כוסלובקיה וצ'כיה. בריסחוט אליפות בלגיה (6): 1923/24, 1925/25, 1925/26, 1927/28, 1937/38, 1938/39 ספרטה פראג אליפות צ'כוסלובקיה (2): 1931/32, 1935/36 גביע מיטרופה: 1935 אישיים מלך השערים בליגה הבלגית (2): 1927/28, 1928/29 מלך השערים בליגה הצ'כוסלובקית (2): 1931/32, 1933/34 מדיה וקבצים בנושא רמון ברן בוויקישיתוף רמון ברן, באתר Transfermarkt רמון ברן, באתר National Football Teams רמון ברן, באתר FootballDatabase.eu
סנטיאקבפה

סנטיאקבפה (בהונגרית: Szentjakabfa) הוא כפר על גדות אגם בלטון במחוז וספרם שבמרכז הונגריה. כמו יישובים רבים באירופה גם בסנטיאקבפה מספר התושבים נמצא בירידה. כך, בשנת 1990 חיו בכפר 132 תושבים, ובשנת 2020 105 תושבים. הכפר יושב מחדש ב-1753 לאחר שהתיישבות קודמת נחרבה על ידי העות'מאנים בשנת 1548. תושבי הכפר עסקו ב בגידול ענבים וייצור יין. בכפר כנסייה שהוקמה ב-1763. לאחר נפילת המשטר הקומוניסטי בהונגריה נתן השלטון המקומי ב-1998 ביטוי למיעוט הגרמני. מדיה וקבצים בנושא סנטיאקבפה בוויקישיתוף אתר האינטרנט הרשמי של סנטיאקבפה נתוני הכפר באתר הלמ"ס ההונגרי Steixner László, Municipality of Szentjakabfa, www.szentjakabfa.hu ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
טגיון

טגיון (בהונגרית: Tagyon) הוא כפר על גדות אגם בלטון במחוז וספרם שבמרכז הונגריה. כמו יישובים רבים באירופה גם בטגיון מספר התושבים נמצא בירידה. כך, בשנת 1990 חיו בכפר 104 תושבים, ובשנת 2020 98 תושבים. בטגיון חיו יהודים בתקופות זמן שונות. מדיה וקבצים בנושא טגיון בוויקישיתוף אתר האינטרנט הרשמי של טגיון נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ואסוי

ואסוי (בהונגרית: Vászoly) הוא כפר על גדות אגם בלטון במחוז וספרם שבמרכז הונגריה. בואסוי חיו יהודים בתקופות זמן שונות. מדיה וקבצים בנושא ואסוי בוויקישיתוף אתר האינטרנט הרשמי של ואסוי נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
זאנקה

זאנקה (בהונגרית: Zánka) הוא כפר על גדות אגם בלטון במחוז וספרם שבמרכז הונגריה. כמו יישובים רבים באירופה גם בזאנקה מספר התושבים נמצא בירידה. כך, בשנת 1990 חיו בכפר 1,101 תושבים, ובשנת 2020 834 תושבים. בזאנקה חיו יהודים בתקופות זמן שונות. מדיה וקבצים בנושא זאנקה בוויקישיתוף אתר האינטרנט הרשמי של זאנקה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
עוגת גבינה

עוגת גבינה היא עוגה על בסיס גבינה. לרוב העוגה היא מתוקה, וטעמה נוטה לרוב להיות מעט חמצמץ בשל הגבינה או היוגורט שבבסיסן, או בשל הוספת גרידת לימון. עוגת גבינה נחשבת לאחד מהקינוחים הנפוצים ביותר בעולם וככל הנראה לאחד מהוותיקים ביותר המכילים מוצר חלב שאינו חלב. ברחבי העולם ישנם סוגים רבים של עוגות גבינה שונות, אפויות או ללא אפייה. עוגות גבינה פופולריות מאוד בישראל, ובמיוחד בתקופת חג השבועות שבו נהוג לאכול מאכלים חלביים. האזכור המתועד הראשון של עוגת גבינה היה ביוון העתיקה, על ידי אתנאיוס ביצירתו "החכמים במשתה". בתקופה הרומית, קאטו הזקן (מרקוס פורקיוס קאטו קנסוריוס) כלל שלושה מתכונים להכנת עוגת גבינה בספרו "על החקלאות" (De Agri Cultura). עוגת גבינה יכולה להכיל גבינת ריקוטה (בעיקר באיטליה), גבינה לבנה או גבינת קווארק (למשל בישראל ובגרמניה) או גבינת שמנת (למשל בארצות הברית). מוצרים נוספים המעורבבים בדרך כלל עם הגבינה הם סוכר, ביצים ושמנת. וניל ושוקולד משמשים לעיתים לשם העשרת הטעם, וכן ציפוי על בסיס שוקולד, שמנת או פירות יער (בעיקר תות שדה). "עוגת גבינה קרה" הוא כינוי רווח לעוגת גבינה ללא אפייה. עוגות גבינה מכוסות לעיתים בשטרויזל (פירורים גסים מגרסה של בצק פריך). עוגת גבינה אפויה מבוססת בדרך כלל על גבינה לבנה, והיא מותפחת באמצעות קצף חלבונים, כך שמדובר בעצם בעוגה הדומה לעוגת ספוג מעוטת-קמח או לסופלה. עקב המרקם הלא יציב שלה, היא בדרך כלל נאפית על גבי בסיס שהוא בדרך כלל פרוסה של עוגת ספוג, בצק פריך אפוי, פירורי עוגיות או סולת. תהליך אפיית עוגת גבינה הוא מבוקר ביותר ומתבצע לרוב בשלבים. העוגה נוטה להיסדק במהלך האפייה, כתוצאה מתהליך התמצקות של הביצים המוקצפות שבעיסה. אחת מהדרכים למניעת ההיסדקות היא אפיית העוגה באמבט מים חמים, דבר שגורם לאפייה אחידה בכל חלל התנור. שיטה נוספת היא הוספת קורנפלור (עמילן תירס) לתוך העיסה. בדרך כלל יש להפריד את דפנות העוגה מן התבנית לקראת תום האפייה, כדי שלא ייווצר שקע במרכז העוגה, ויש הנוהגים להפריד מראש בין העוגה בין דפנות התבנית באמצעות נייר אפייה משומן. עוגת גבינה אמריקנית (Cheesecake) מבוססת בדרך כלל על גבינת שמנת והיא פותחה ב-1872 מהעוגה הצרפתית על בסיס חלב מלא, "נופשאטה". לאחר המצאתה של גבינת השמנת המפוסטרת "פילדלפיה" ב-1912, היא הפכה למוצר הנפוץ ביותר לשם הכנת עוגות גבינה. עוגת הגבינה בנוסח ניו יורק (או "בנוסח יהודי") היא עוגה בעלת מרקם סמיך, העושה שימוש בשמנת מתוקה עתירת שומן, גבינת שמנת ובחלמוני ביצים לשם העשרת הטעם. היא נאפית בתבנית בעלת דפנות גבוהות. במספר מתכונים עושים שימוש בגבינת קוטג', לימון, שוקולד או פירות להעשרת הטעם. עוגת מוס גבינה צרפתית היא עוגת גבינה ללא אפייה, נמוכה ואוורירית מאוד, המכילה ג'לטין כמו כל מוס אחר. עוגות גבינה איטלקיות עושות שימוש בעיקר בגבינת ריקוטה. הן מהוות גרסה מודרנית של עוגת הגבינה הרומאית, שעשתה שימוש בדבש במקום בסוכר ועוצבה לצורת כיכר לחם. עוגת הטירמיסו הקלאסית היא עוגה ללא אפייה על בסיס גבינת מסקרפונה. עוגות גבינה טבעוניות מכילות טופו במקום גבינת השמנת. עוגת גבינה ללא אפייה על גבי ביסקוויטים פופולרית בישראל בשל היותה קלה להכנה וילדים יכולים להשתתף בהכנתה. העוגה נבנית על מצע ביסקוויטים ומעליהם קרם, שיכול להיות מוקצף או מבוסס על גבינה לבנה בתוספת אבקת פודינג וניל. על השכבה הראשונה מניחים שכבת ביסקוויטים נוספת, שכבת קרם עליונה ומעטרים. עוגת גבינה, באתר אנציקלופדיה בריטניקה (באנגלית)
רבי יהודה בר טיטס

רבי יהודה בר טיטס (או טיטוס, טיטם וסוטס) היה אמורא ארצישראלי בדור הרביעי המוזכר כמה פעמים בתלמוד הירושלמי. בכמה מדפוסי התלמוד הירושלמי מופיע שם אביו כ"טיטוס". רבי חיים בנבנישתי טוען שלא ייתכן שיהודי ייקרא בשמו של טיטוס מחריב המקדש, ולכן גורס ששם אביו היה "אנטיגנוס". הרב אהרן היימן משער שהשם המקורי היה "סיטוס", משום שצורה דומה מופיעה בירושלמי, ומחמת הדמיון הגרפי התחלפה הס' בט'. אמנם, בכתב יד ליידן ובדפוס הראשון של הירושלמי (דפוס ונציה), השם מופיע תמיד כ"טיטס". בדפוס וילנה מופיעה פעם אחת הגרסה "טיטם". רבי יהודה מסר משמם של רבי אחא בר חנינא ורבי יהודה בן פזי. ייתכן שהרביץ תורה בקיסריה שכן "רבנן דקיסרין" מסרו כמה פעמים בשמו. רבי יהודה רצה לנסוע לרומא, ולכן נסמך על תנאי שיחזור לארץ ישראל ולא ישתקע ברומא, משום שאין ממנים חכמים אלא בארץ ישראל. מרדכי מרגליות סובר שעשו כך משום החשש שיוקם מרכזי תורני בתפוצות ש"יתחרה" עם המרכז הארצישראלי, בדומה למרכז הבבלי. מרדכי מרגליות (עורך), אנציקלופדיה לחכמי התלמוד והגאונים, חלק ב, עמ' 170. הרב אהרן הימן, "רבי יהודה בר טיטס", תולדות תנאים ואמוראים, לונדון, תר"ע, חלק ב, עמודים 562-563, באתר היברובוקס כנסת הגדולה הגהות בית יוסף יורה דעה סימן קכג, ומביא שכך גרס הראב"ד (תמים דעים סימן קא). תלמוד ירושלמי, מסכת שביעית, פרק ה', הלכה ד' בדפוס וילנה בלבד. תלמוד ירושלמי, מסכת ברכות, פרק ג', הלכה ד' תלמוד ירושלמי, מסכת ברכות, פרק ג', הלכה ד'; תלמוד ירושלמי, מסכת סוכה, פרק ה', הלכה ח' תלמוד ירושלמי, מסכת שבת, פרק י"ד, הלכה ב' תלמוד ירושלמי, מסכת שביעית, פרק ה', הלכה ד'; תלמוד ירושלמי, מסכת גיטין, פרק ה', הלכה י'; תלמוד ירושלמי, מסכת עבודה זרה, פרק ב', הלכה ג' תלמוד ירושלמי, מסכת ביכורים, פרק ג', הלכה ג'
חוף מקדונלד

חוף מקדונלד (באנגלית: McDonald Beach) הוא אזור חוף נרחב, באי רוס, שבאנטארקטיקה. אזור החוף ממוקם ממערב לגבעת אינקלוז'ן, ו-11 קילומטרים מדרום מערב לכף בירד. החוף כולל מספר רצועות סלע, שביניהם שלוליות מי ים; בחלקו הדרומי של החוף מספר רב של נחלים קטנים זורמים אל הים, ומאחורי מקטע חוף זה, לכיוון היבשת, מצוק שגובהו משתנה בין 45 מטרים ל-60 מטרים. שמו של החוף ניתן לו על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959). החוף נקרא על שמו של קפטן אדווין איי. מקדונלד (Edwin A. McDonald), שהיה סגן המפקד של כוח העזר של צי ארצות הברית לאנטארקטיקה (US Naval Support Force, Antarctica), אשר העניק סיוע רב למשלחת הסקר הגאולוגי של ניו זילנד, בחקר אזור החוף. שטח של 2,690 דונמים מהחוף הוגדר כאזור ציפורים בעל חשיבות על ידי ארגון BirdLife International, מאחר שבו מקננים כ-43,000 זוגות של פינגווין אדלי (בספירה שנערכה במשך 30 עונות רבייה, בשנים 1981–2012). חוף מקדונלד באתר הסקר הגאולוגי של ארצות הברית חוף מקדונלד באתר הגאזט האנטארקטי של ממשלת ניו זילנד חוף מקדונלד באתר הגאזט האנטארקטי המשווה SCAR של ממשלת אוסטרליה תצלום חוף מקדונלד וכף בירד באתר הגאזט האנטארקטי של ממשלת ניו זילנד תצלום לוויין של אזור חוף מקדונלד חוף מקדונלד באתר marineregions חוף מקדונלד באתר mindat מזג אוויר נוכחי מעודכן בחוף מקדונלד תחזית מזג אוויר עדכנית ארוכת טווח עבור חוף מקדונלד סטטיסטיקות מזג אוויר עבור חוף מקדונלד גאזט השמות האנטארקטיים הרשמי של ארצות הברית מידע גאוגרפי והיסטורי תיאור החוף תיאור הציפורים המקננות בחוף מקדונלד באתר BirdLife International
צ'אנס פרדומו

צ'אנס פרדומו (באנגלית: Chance Perdomo;‏ 19 באוקטובר 1996 – 30 במרץ 2024) היה שחקן אנגלי יליד ארצות הברית. פרדומו נולד בלוס אנג'לס, קליפורניה ועבר לסאות'המפטון שבמחוז המפשייר, אנגליה עם אמו בילדותו. הוא החזיק באזרחות בריטית וגם אמריקאית. הוא למד בבית הספר הקהילתי רדברידג' (אנ') במערב סאות'המפטון לפני שהתקבל למכללת פיטר סימונדס (אנ') בווינצ'סטר. הוא התכוון ללמוד משפטים לאחר שסיים את לימודיו, אך החליט להתמקד במשחק. בכסף שהרוויח מעבודה בחנות נעליים ובבית קולנוע הוא עבר ללונדון, שם הצטרף לתיאטרון הלאומי לנוער (אנ'), ב ולמד בבית הספר למשחק. בשנת 2016 ביצע את הופעת הבכורה שלו במספר סרטים קצרים. בפברואר 2018 פורסם כי פרדומו לוהק לתפקיד הקבוע של אמברוס ספלמן בסדרת הטלוויזיה של נטפליקס "הרפתקאותיה המצמררות של סברינה". פרדומו נבחן בעבר לתפקיד ג'אגהד ג'ונס בסדרת הטלוויזיה "ריברדייל", אך לתפקיד לוהק קול ספראוס. פרדומו, לעומת זאת, הרשים את רוברטו אגוייר-סקסה, יוצר הסדרה, באודישן שלו עד כדי כך, עד שאגוויר-סקסה כתב את התפקיד של אמברוז בשבילו, בסדרה "הרפתקאותיה המצמררות של סברינה". במרץ 2021 לוהק פרדומו לתפקיד ראשי בסדרת הטלוויזיה "דור ה-V" באמזון פריים וידאו. שנה לאחר מכן הופיע בסרט "אחרי ש... הגענו לסוף הטוב" ובשנת 2023 הופיע בסרט ההמשך "אחרי ש...הכל נגמר". 2019, מועמדות לפרס באפט"א בקטגוריית השחקן הראשי, על משחקו ב-BBC בסרט הטלוויזיה Killed by My Debt. ב-29 במרץ 2024 נהרג בתאונת אופנוע. צ'אנס פרדומו, ברשת החברתית אקס (טוויטר) צ'אנס פרדומו, ברשת החברתית אינסטגרם צ'אנס פרדומו, במסד הנתונים הקולנועיים IMDb (באנגלית) צ'אנס פרדומו, באתר AllMovie (באנגלית) צ'אנס פרדומו, באתר Rotten Tomatoes (באנגלית) צ'אנס פרדומו, באתר Metacritic (באנגלית) צ'אנס פרדומו, במסד הנתונים הקולנועיים KinoPoisk (ברוסית) צ'אנס פרדומו, באתר Last.fm (באנגלית) צ'אנס פרדומו, באתר MusicBrainz (באנגלית) Jube, Anna (16 בנובמבר 2018). "Chance Perdomo asks himself tough questions". נבדק ב-28 במאי 2020. {{cite web}}: (עזרה) Petski, Denise (15 בפברואר 2018). "Michelle Gomez & Chance Perdomo Join Netflix's Sabrina The Teenage Witch Series". Deadline. נבדק ב-26 באוקטובר 2018. {{cite web}}: (עזרה) Nesvig, Kara. "This "Chilling Adventures of Sabrina" Actor Almost Played Jughead on "Riverdale"". Teen Vogue (באנגלית). נבדק ב-2018-11-12. Dibdin, Emma (5 באוקטובר 2018). "'Chilling Adventures of Sabrina' Creator Wants a 'Riverdale' Crossover". The Hollywood Reporter (באנגלית). נבדק ב-2018-11-12. {{cite news}}: (עזרה) Lewis Knight (30 באוגוסט 2019). "Who is Chance Perdomo? Pansexual warlock in Chilling Adventures of Sabrina". Irish Mirror. נבדק ב-17 בפברואר 2019. {{cite web}}: (עזרה) Denise Petski, Deadline, Deadline, ‏3 בפברואר 2022 Michaela Zee, Variety, Variety, ‏31 במרץ 2024 השחקן צ'אנס פרדומו ("הרפתקאותיה המצמררות של סברינה") נהרג בתאונת אופנוע בגיל 27, באתר ynet, 31 במרץ 2024 "Scott Marshall agency". www.scottmarshall.co.uk (באנגלית). נבדק ב-20 בנובמבר 2018. {{cite web}}: (עזרה)(הקישור אינו פעיל) "BBC One - Shakespeare & Hathaway - Private Investigators, Series 1, The Chameleon's Dish". BBC. נבדק ב-20 בנובמבר 2018. {{cite web}}: (עזרה) "Bafta TV awards 2019: full list of winners". The Guardian. 12 במאי 2019. נבדק ב-14 במאי 2019. {{cite web}}: (עזרה) "Five Things You Didn't Know about Chance Perdomo". TVOvermind. 19 בפברואר 2018. נבדק ב-20 בנובמבר 2018. {{cite web}}: (עזרה)
Esa Hembra es Mala

Esa Hembra Es Mala (באנגלית: That Female is bad) הוא סינגל שהוקלט על ידי הזמרת-יוצרת המקסיקנית גלוריה טרווי. השיר יצא לאור ב-2 באוגוסט 2010, על ידי חברת התקליטים יוניברסל מיוזיק לטין אנטרטיינמנט, כשיר הנושא הרשמי של אופרת הסבן "תרזה". השיר נכלל באלבום האולפן השמיני של טרווי, Gloria ובפסקול אופרת הסבון, Teresa. בשנת 2020, צורף לפסקול La Casa de las Flores, עבור הסדרה של נטפליקס, "בית הפרחים". השיר נכתב על ידי גלוריה טרווי, מרסלה דה לה גרזה ובלטזר הינוג'וסה והופק על ידי סבסטיאן ג'יי ורייטו. בהתחלה, כתבה טרווי את השיר יחד עם הפזמונאים שצוינו, עבור זמר ממין זכר, אך לבסוף, הוחלט כי טרווי תקליט את השיר בעצמה והוא יהפוך לשיר הנושא של אופרת הסבון "טרזה", שם הושמע בכל תחילת פרק. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות. עבור השיר לא יצא וידאו קליפ, אך הופעה של גלוריה טרווי איתו שהועלתה ליוטיוב בשנת 2016, צברה למעלה מ-26 מיליון צפיות. קליפ המילים של השיר שהועלה בשנת 2017, צבר למעלה מ-22 מיליון צפיות. הופעה נוספת של טרווי עם השיר צברה למעלה מ-19 מיליון צפיות. סרטון נוסף של השיר צבר למעלה מ-11 מיליון צפיות. השיר הועלה מספר פעמים ליוטיוב בשלל וריאציות שונות, שצברו עשרות מיליוני צפיות. סרטון השיר "Esa Hembra es Mala" באתר יוטיוב גלוריה טרווי, מרסלה דה לה גרזה, בלטזר הינוג'וסה Gloria Trevi - Esa hembra es mala lyrics + English translation (Version #2), lyricstranslate.com (באנגלית) Teresa no teme a las comparaciones, El Siglo (ב־European Spanish) Gloria Trevi – Esa Hembra Es Mala (באנגלית), נבדק ב-2020-11-18 Teresa (2010) Soundtrack, RingosTrack (באנגלית) La Música Que Inspiró La Serie Original De Netflix, La Casa De Las Flores (Creada Por Manolo Caro), נבדק ב-2020-11-18 Boyer llega a &#39Teresa&#39 como una actriz madura: Torres, Quién, ‏20 ביולי 2010 (בספרדית) Teresa (TV Series 2010–) - IMDb, נבדק ב-2020-11-18 Gloria Trevi - Esa Hembra Es Mala (DF Presenta) Gloria Trevi - Esa Hembra Es Mala - Letra (Tema de abertura de Teresa) Gloria Trevi - Ese Hombre Es Malo (En Vivo) GLORIA TREVI - ESA HEMBRA ES MALA esa hembra es mala - Views, יוטיוב
השירות הפדרלי לחוזי הגנה

השירות הפדרלי לחוזי הגנה (ברוסית: Федеральная служба по оборонному заказу; בקיצור: Рособоронзаказ) היה גוף ממשלתי פדרלי ברוסיה, רשות פיקוח, שפעל בשנים 2004 עד 2015 לפיקוח על יישום חוזי הגנה וחוזים צבאיים והיה אמון על התקנת נורמות וכללים בתחום הזמנות הצבא והזמנות של משרד ההגנה וכן בתחום ביצוע הזמנות לאספקת סחורות, ביצוע עבודות ומתן שירותים לצורכי משרד ההגנה והכוחות המזוינים. בצו של נשיא הפדרציה הרוסית מיום 1 בינואר 2015 בוטל השירות הפדרלי ואת תפקידיו מבצעים שלל גופי ממשל פדרליים אחרים, שכפופים לממשלת הפדרציה הרוסית: הבקרה על יישום חוזי ההגנה הועברה לידי השירות למלחמה במונופולים הפדרלי; מתן רישוי לסוגים מסוימים של פעילויות בתחום חוזי משרד ההגנה הועבר לאחריות משרד התעשייה והמסחר של הפדרציה הרוסית. ב-11 במרץ 2003 הוקמה הוועדה הממלכתית של הפדרציה הרוסית למתן חוזי הגנה תחת משרד ההגנה של הפדרציה הרוסית (בראשי תיבות, Goskomoboronzakaz). ב-9 במרץ 2004 הפכה הוועדה הממלכתית לצווי הגנה לשירות הפדרלי לחוזי הגנה (Rosoboronzakaz). השירות הפדרלי היה אחראי ל: בקרה על ביצוע הזמנות לאספקת סחורות, ביצוע עבודות, מתן שירותים לצורכי משרד ההגנה; בקרה על עמידה בדרישות החובה של תקנות טכניות ביחס למוצרים (עבודות, שירותים) המסופקים למשרד ההגנה. רישוי, ניתוח ליקויים והפרות שנחשפו במהלך בדיקות בקרה, וכן טענות לאיכות המוצרים (עבודות, שירותים) הניתנים במסגרת חוזי ההגנה הכנת גיוס למשרד המרכזי של השירות, הסניפים הטריטוריאליים והארגונים הכפופים שיתוף פעולה בינלאומי ביטוח סוציאלי של עובדי השירות הפדרלי לחוזי הגנה, הסניפים הטריטוריאליים והארגונים הכפופים לו, כמו גם בני משפחותיהם; סמכויות אחרות בתחום הפעילות ובהתאם לחקיקה של הפדרציה הרוסית. מדיה וקבצים בנושא השירות הפדרלי לחוזי הגנה בוויקישיתוף אתר האינטרנט הרשמי של השירות הפדרלי לחוזי הגנה "Подписан Указ об упразднении Рособоронпоставки и Рособоронзаказа". Официальный сайт Президента России. 2014-09-08. "Постановление Правительства РФ от 25 декабря 2014 г. N 1489". Указ Президента РФ от 11 марта 2003 г. № 311 «О государственном комитете Российской Федерации по оборонному заказу при Министерстве обороны Российской Федерации» "Указ Президента Российской Федерации от 9 марта 2004 г. N 314 «О системе и структуре федеральных органов исполнительной власти»". Российская газета. נבדק ב-2010-02-15. "Указ Президента РФ от 21 января 2005 г. N 56с «Вопросы Федеральной службы по оборонному заказу»". innovbusiness.ru. נבדק ב-2010-02-21. С учётом положений Указа Президента РФ от 03.04.2008 N 449
בלינקי ופינקי

בלינקי ופינקי (באנגלית: Noozles, ביפנית: ふしぎなコアラ ブリンキー) היא סדרת אנימה יפנית לילדים בת 26 פרקים אשר הופקה על ידי ניפון אולפני אנימציה בשנת 1984. בישראל הסדרה שודרה בדיבוב לעברית בערוץ 2 ב-1990 ובהמשך בערוץ הילדים. גיבורת הסדרה היא ילדה בת 12 בשם סמדי. אביה של סמדי הוא ארכאולוג אשר נעלם באופן מסתורי. יום אחד, סמדי מקבלת חבילה אשר מכילה פוחלץ של דב קואלה בשם בלינקי אשר אבד בלב ים לפני 38 שנה. סמדי נותנת לדב הקואלה נשיקה אסקימוסית ובתגובה הוא מתעורר לחיים. לאחר זמן מה מצטרפת אליהם פינקי, אחותו של בלינקי, אשר מופיעה משום מקום מיד לאחר שבלינקי מתעורר לחיים ודורשת שבלינקי יחזור איתה מיד לארץ הקואלות. בלינקי מסרב, אף על פי כן השלישייה נשארת ביחד ועוברת הרבה הרפתקאות משותפים יחדיו. בלינקי ניזון מעץ האקליפטוס שסבתה של סמדי שתלה 38 שנה קודם לכן כאשר סבה של סמדי (שגם נעלם באופן מסתורי, כאשר האניה בה היה אבדה בלב ים) אמר לה שהוא הולך לשלוח לה דב קואלה במתנה, משום שסבתה תמיד ציינה כי היא רצתה אחד כחיית מחמד. לוקח לסמדי קצת זמן להבין כי הנשיקה האסקימוסית היא הפעולה שהפיחה חיים בבלינקי. בלינקי ביל "בלינקי ופינקי", במסד הנתונים הקולנועיים IMDb (באנגלית) "בלינקי ופינקי", במסד הנתונים הקולנועיים KinoPoisk (ברוסית) מילות השיר "בלינקי ופינקי", באתר שירונט
יחסי הודו–לוקסמבורג

יחסי הודו–לוקסמבורג הם יחסי החוץ בין הודו ללוקסמבורג. יחסי הודו–לוקסמבורג החלו בשנת 1947, ובשנים האחרונות היחסים בין שתי המדינות גברו. לוקסמבורג פתחה את שגרירותה בניו דלהי בשנת 2002. למעלה מ-170 חברות הודיות רשומות בבורסת לוקסמבורג. הסחר הדו-צדדי בשתי המדינות עמד על 37.17 מיליון דולר מינואר-ספטמבר 2014, כאשר היצוא מהודו ללוקסמבורג עמד על 7.79 מיליון דולר והיבוא של סחורות להודו מלוקסמבורג עמד על 29.38 מיליון דולר. קיימת קהילה משמעותית של הודים החיים בלוקסמבורג העובדת בחברות או בתחומים כמו Arcelor-Mittal, IT ובנקאות. כמה ביקורים דיפלומטיים רמי דרג נערכו בין שתי המדינות. הדוכס הגדול ז'אן הפך לראש המדינה של לוקסמבורג הראשון שביקר בהודו בשנת 1983 ומאז מספר שרי סחר וחוץ מלוקסמבורג ביקרו במדינה. בשנת 2015 ביקר במדינה שר החוץ ז'אן אסלבורן. בשנת 2012 ביקר שר החוץ של הודו בלוקסמבורג. בשנת 2019 הייתה לוקסמבורג המדינה האירופית הראשונה שאירחה את הפגישה השנתית של הבנק האסייני להשקעות בתשתיות. בנוסף היא שלחה גם משלחת כלכלית להודו באותה שנה. לוקסמבורג מחזיקה בהודו שגרירות ניו דלהי. הודו מיוצגת בלוקסמבורג באמצעות שגרירותה בבריסל. מדיה וקבצים בנושא יחסי הודו–לוקסמבורג בוויקישיתוף "India-Luxembourg Relations" (PDF). Ministry of External Affairs. נבדק ב-23 בספטמבר 2018. {{cite web}}: (עזרה) "Political Relationship". Embassy of Luxembourg in New Delhi. בינואר 2016. אורכב מ-המקור ב-2020-04-28. נבדק ב-23 בספטמבר 2018. {{cite web}}: (עזרה) "70 years of India-Luxembourg Relations". delano. Maison Moderne. 2018. נבדק ב-23 בספטמבר 2018. {{cite web}}: (עזרה) "Embassy of India, Brussels, Belgium". Embassy Of India. נבדק ב-18 במרץ 2019. {{cite web}}: (עזרה)
קרב אגריגנטום

קרב אגריגנטום (בלטינית: Agrigentum, בפיניקית: 𐤀𐤂𐤓𐤂𐤍𐤕, ביוונית: Άκράγας, אַקְרָגָס) היה הקרב הסדור הראשון במלחמה הפונית הראשונה וההתמודדות הצבאית הגדולה הראשונה בין צבאות קרתגו ורומא. הוא ניטש ב-261 לפנה"ס ליד אגריגנטום, בחוף הדרומי של סיקיליה, לאחר מצור ארוך שהטילו הרומאים על העיר. בעקבות הניצחון, כותב ההיסטוריון היווני פוליביוס, שינו הרומאים את תוכניותיהם והחליטו לא להסתפק בהישגיהם עד כה, אלא לסלק לחלוטין את הקרתגים מן האי ולהשתלט עליו. ישראל שצמן, תולדות הרפובליקה הרומית. ירושלים, י"ל מאגנס, תש"ן. פוליביוס, היסטוריה. תרגם מיוונית וכתב מבוא בנימין שימרון. ירושלים, מוסד ביאליק, תשנ"א. J.F. Lazenby, The First Punic War. Stanford, Stanford University Press, 1996. pp. 57–62. פוליביוס, ספר ראשון, 20. ערך זה הוא קצרמר בנושא קרבות. אתם מוזמנים לתרום לוויקיפדיה ולהרחיב אותו.
התיכון האורתודוקסי הערבי

בית הספר התיכון האורתודוקסי הערבי בחיפה (בערבית: الكلية الأرثوذكسية العربية - حيفا, מוכנה גם בקיצור "אורתודוקסי ערבי") הוא בית ספר בחיפה בו לומדים כ-550 תלמידים מכיתה ט’ ועד י"ב, בנים ובנות, מוסלמים ונוצרים. בית הספר מדורג כאחד מבין עשרה בתי הספר התיכונים המצטיינים בישראל והמצטיין בחיפה. אחוז בוגרי בית הספר הזכאים לתעודת בגרות מתקרב למאה וממוצע ציוני רבים מהם בבגרות הוא 96 ויותר. בית הספר הוקם ב-1952 על ידי מועצת הקהילה האורתודוקסית של העדה הנוצרית היוונית-האורתודוקסית בחיפה. תחילה שכן בבית מועצת הקהילה ברחוב אלנבי בחיפה. עם הקמתו הוחלט שהוא ישרת את כלל הציבור הערבי בישראל, מוסלמים, נוצרים דרוזים וצ'רקסים. כמחצית מהתלמידים מגיעים מחיפה וכמחצית מכל רחבי המדינה. בשנת 1956 סיימו את בית הספר 14 בוגרים במחזור הראשון. בשנת 1960 עבר בית הספר לרחוב יצחק שדה 32 במושבה הגרמנית, למבנה חדש שהוקם עבורו. עד שנות ה-70 תלמידים מהדרום התגוררו בפנימייה, אך מאז הם נדרשים למצוא לעצמם דיור. בשנת 2001 עבר לזרם החינוך המדעי טכנולוגי במשרד החינוך. תקציב בית הספר ממומן מתשלומי ההורים, מתמיכה של מועצת הקהילה האורתודוקסית ובחלקו על ידי משרד החינוך. בספטמבר 2015 החליט שר החינוך נפתלי בנט לקצץ בכ-50% את התקציב שנותן משרד החינוך לבתי הספר הכנסייתיים בישראל, כולל "התיכון האורתודוקסי הערבי". בנוסף הטיל הגבלות על אחוז מימון ההורים, והגבלות על תקצוב השתלמויות המורים. בית הספר מיועד לתלמידים מצטיינים והוא עורך מבחני קבלה הכוללים בחינות בעברית, ערבית, אנגלית ומתמטיקה. רק כשליש מהנבחנים עוברים את בחינות הקבלה. כל תלמידי בית הספר לומדים אחד מהמקצועות המדעיים (ביולוגיה, פיזיקה או כימיה) ברמה של 5 יחידות לימוד, ומקצוע טכנולוגי ברמה של 10 יחידות לימוד (מדעי המחשב, אלקטרוניקה, ביוטכנולוגיה או תקשורת). בנוסף כל תלמיד נדרש ללמוד לחמש יחידות בגרות בעברית, מתמטיקה (3–5 יחידות לימוד), ערבית (3–5 יחידות לימוד), אנגלית (4–5 יחידות לימוד), היסטוריה 2 יחידות, אזרחות 2 יחידות, השכלה כללית, מורשת וחינוך גופני. רשימת בוגרי בית הספר מדיה וקבצים בנושא התיכון האורתודוקסי הערבי בוויקישיתוף מיכל ירון, בתי הספר המובילים בחיפה: האורתודוקסי הערבי, באתר "חי פה - חדשות חיפה", 9 במאי 2017. ד"ר סוהיל אסעד, תעתועי החינוך הערבי, באתר כלבו – חיפה והצפון, 8 באוגוסט 2017 ליאור דטל, מועדון סגור: רשימת התיכונים הכי טובים בישראל נחשפת, באתר TheMarker‏, 25 באפריל 2017 דנה גוטרזון, ‏20 התיכונים הטובים ביותר בישראל, באתר ‏מאקו‏, 23 בינואר 2019 שושן מנולה, הנתונים המפתיעים של ציוני הבגרות בחיפה, באתר כלבו – חיפה והצפון, 27 בפברואר 2020 דוד רטנר, כאן מכשירים את האליטה, באתר הארץ, 22 במאי 2004 מירב ארלוזורוב, ישראל מתקמצנת על התלמידים הערבים - ומפסידה תוצר של 130 מיליארד שקל, באתר TheMarker‏, 27 במרץ 2019 חסן שעלאן, מצוינות בשביתה: הצצה לבתי הספר הכנסייתיים, באתר ynet, 18 בספטמבר 2015 כולם בבית הספר חוץ מ-33 אלף תלמידים נוצרים, מוסלמים ודרוזים, באתר "שיחה מקומית", 2 בספטמבר 2015 עמירם אורן, חיפה, מתחמי העידה האורתודוקסית, באתר "עמירם במשעולי ישראל", 9 בנובמבר 2019